Elīna Vāne
Elīna Vāne (dzimusi 1978. gada 21. septembrī Rīgā) ir latviešu teātra un kino aktrise. 2003. gadā beigusi Latvijas Kultūras akadēmijas kino un teātra mākslas nodaļas aktierkursu, tajā pašā gadā sākusi strādāt Valmieras Drāmas teātrī. Tāpat sadarbojusies ar neatkarīgajām grupām un piedalījusies starptautiskos projektos. 2019. gada 27. martā Elīna Vāne saņēma Lilitas Bērziņas balvu. Pazīstama ar Baibas lomu seriālā "Viņas melo labāk", Solveigas lomu seriālā "Eņģeļu māja" un Brigitas lomu seriālā "Nemīlētie". Atveidojusi Baibas lomu filmā "Svingeri" (2016) un Billes mātes lomu filmā "Bille" (2018).